google/wiki40b huggingface dataset:
Oziorsk (Tsjeljabinsk oblast)

Økonomi

Oziorsk var og er fortsatt en lukket by på grunn av nærheten til Majak-fabrikken, en av kildene til sovjetisk plutonium under den kalde krigen, og nå en russisk installasjon for prosessering av radioaktivt avfall og resirkulering av kjernefysisk materiale fra destruerte atomvåpen.
Selve fabrikken dekker et område på rundt 90 km² og har ca. 30 200 ansatte. Majak driver primært med reprosessering av brukt kjernefysisk drivstoff fra atomdrevne ubåter og isbrytere, og fra atomkraftverk. Kommersielt produserer fabrikken kobolt-60, iridium-192, karbon-14 og etablerer konverteringsproduksjon ved bruk av strålingsteknologier og avfallsfrie teknologier.
Byens våpenskjold viser en ildfarget salamander som representerer den økologiske situasjonen etter ulykken i 1957.
En annen større bedrift er Sør-Urals Konstruksjonavdeling (russisk: ЗАО "Южноуральское управление строительства"). Dets aktiviteter omfatter byggevirksomhet for atomindustriens behov, produksjon av betongkonstruksjoner og byggematerialer.
Hovedproduktene til Fabrikk nr.2 for Kabelprodukter (russisk: ЗАО "Завод электромонтажных изделий №2") er svakstrømsprodukter for militært-industrielle formål.

Ulykken i 1957

Majak var åsted for en større atomulykke i 1957, som medførte alvorlig radioaktiv forurensing (se liste over militære atomulykker) i Oziorsk og området rundt byen. Hovedveien fra Tsjeljabinsk til Jekaterinburg passerer gjennom den radioaktive sonen etter ulykken. Når du reiser med buss, er veiskiltet som viser veien ned en sidevei til landsbyen Kyshtym det eneste tegnet på at du er der.
Bessheim Fjellstue

Bessheim er en fjellstue i Sjodalen og ligger 964 moh ved Øvre Sjodalsvatnet på fjellovergangen mellom Valdres og Gudbrandsdalen (Fylkesvei 51 over Valdresflya). Bessheim består av 30 bygninger med 150 sengeplasser og har eget kraftverk. I tillegg til fjellstuen, som har 65 sengeplasser og spisesal med plass til 130 gjester, er det hytter, leiligheter og caravan og campingplass.
Sesongen på Bessheim er fra først i februar til etter høstferien i oktober. Utenom sesong er det mulig å leie hytter med selvhushold.
Bessheim ligger 5 km frå Gjendesheim, der man tar båten i fra når man skal gå Besseggen.

Historie

Opprinnelig var Bessheim seter til gården Nordigard Storvik og begynte å ta imot turister på slutten av 1800-tallet. Det opprinnelige seterhuset er fortsatt en del av fjellstuen.
Kari Lund og Ragnhild Sjurgard er vertskapet på Bessheim og tok over driften i november 2004 fra besteforeldrene Kari og Knut Lund som drev fjellstuen i 50 år. Fjellstuen har vært eid av familien siden den ble opprettet og har styrt den sammenhengende over fem generasjoner.
Fra uminnelige tider

Fra uminnelige tider (originalt From Time Immemorial) er en kontroversiel bok, skrevet av den amerikanske nyhetsprodusenten Joan Peters. I boka er hevdet hun at Palestina var et nærmest folketomt land da jødene begynte å kolonisere området, og at flertallet av palestinerne er arabere som innvandret til området etter at den sionistiske innvandringen tok til. Påstandene om at Israel/Palestina var nærmest folketomt på slutten av 1800-tallet kommer fra den amerikanske forfatter Mark Twains reiseskildring fra 1867.

Mottakelse

Peters ble i forbindelse med denne boken anklaget for å være uetterrettelig. Enkelte kritikere hevdet at boka inneholder så mange grove feil at den ut fra vitenskapelige kriterier må regnes som diskreditert. Noen kritikere gikk så langt som å hevde at boka inneholder bevisst fabrikkert demografisk desinformasjon som skulle rettferdiggjøre etnisk rensing av palestinere. Boka kom ut i norsk oversettelse i 2003, utgitt av det kristne forlaget Hermon Forlag.
Historiker Are Hovdenak gav boken følgende beskrivelse i en kronikk i Dagbladet i 2004 :  ...den amerikanske journalisten Joan Peters' famøse bok «From Time Immemorial» fra 1984. Utgivelsen ble grundig diskreditert av fagfolk da den kom, bl.a. av Israels ledende historiker på palestinsk historie, Yehoshua Porath, som i en anmeldelse i The New York Review of Books avfeide boka som en samling gamle høyre-sionistiske myter bygget på selektiv kildebruk og uholdbare tolkninger.
Boka ble like etter lansering i 1984 systematisk gjennomgått av statsviteren Norman Finkelstein i hans doktorgradsavhandling fra Princeton university. Finkelstein har karakterisert boka som «et storstilt bedrag». Norman Finkelstein har også hevdet at utdrag fra Alan Dershowitz' bok «A Case for Israel» er plagiert fra Peters' bok. thenation.com Alan Dershowitz har imidlertid avvist disse påstandene.
U R On A Radar

U R On A Radar er en EP av Magnus Moriarty, utgitt på vinyl desember 2004 av Metronomicon Audio.
Dushanzi

Dushanzi (kinesisk: 独山子区; pinyin: Dúshānzǐ Qū; uigursk: مايتاغ رايونى / Maytağ Rayoni) er et distrikt i byprefekturet Karamay i den autonome region Xinjiang i Folkerepublikken Kina.
Arealet er på ca 400 km² og innbyggertallet på ca 60.000.

Samferdsel

Kinas riksvei 217 løper gjennom området. Den begynner i Altay og ender i Kuqa, begge i Xinjiang.
Olemehlia

Utseende

En nokså liten, avlang, brunlig trebukk. Antennene er litt kraftige og betydelig lengre enn kroppen, i alle fall hos hannen. Pronotum er sekskantet, lengre enn bredt, dekkvingene noe utvidet fra roten bakover (litt pæreformede). Beina er nokså korte med fortykkede lår.

Levevis

Som andre trebukker lever larvene av de fleste artene i død ved. De voksne billene er oftest nattaktive. Denne arten mangler flygevinger og kan ikke fly.

Utbredelse

Arten er utbredt i Vietnam.
Churachandpur (distrikt)

Demografi

Ved folketellingen i 2011 var det 271 274 innbyggere i distriktet, mot 227 905 i 2001. Den urbane befolkningen utgjør 6,40 %.
Barn i alderen 0 til 6 år utgjorde 12,71 % i 2011 mot 13,55 % i 2001. Antallet jenter i den alderen per tusen gutter er 945 i 2011 mot 968 i 2001.
11 ubesvarte anrop

11 ubesvarte anrop er et musikkalbum med Kari Bremnes, utgitt i 2002.
Friidrett under Middelhavslekene 1987

Friidrett under Middelhavslekene 1987. Friidrett var en av flere sporter under de tiende middelhavslekene som ble arrangert i Latakia i Syria i perioden 11. til 25. september 1987. Det var tiende gangen som Friidrett var med på programmet under Middelhavslekene. Det var 39 øvelser, 23 for menn og femten for kvinner. Frankrike ble beste nasjon med tretten gullmedaljer foran Italia med ti.
Burfjorden

Burfjorden (nordsamisk Buvrovuotna) er en fjordarm av Kvænangen i Kvænangen kommune i Troms. Fjorden har innløp mellom Slettneset i sørvest og Storengneset i nordøst og strekker seg 8 kilometer sørover til bygda Burfjord i botn av fjorden.
Nord for Storengneset går Lille Altafjorden østover til Alteidet. Storeng er ei lita bygd på østsida av fjorden ved innløpet. Buktenes er ei bygd på vestsida nesten heilt innerst i fjorden.
E6 går langs hele østsida av fjorden, mens Fv363 går langs vestsida.
Flerspiller

Et flerspillervideospill (engelsk: multiplayer video game) er et videospill som flere enn en person kan spille i samme omgivelser samtidig, enten lokalt eller over internett. Man kan spille flerspillerspill via LAN, Internett eller «splitscreen» (flere spillere på samme skjerm) på samme tid. Sistnevnte er spesielt brukt i mange konsollspill. Flere videospill har både enspiller- og flerspiller-modus, som for eksempel Minecraft.
Nordfjord Nærradio

Programmer

Nærradioen sender bingo på onsdager. Fredager er det Kanodå? (hva nå da?) med programleder Rasmus Torvik. Deretter er det smånytt fra kommunene, før et underholdningsprogram, med åpne telefonlinjer og utdeling av premier avslutter sendingen.
Av og til har Nordfjord nærradio sendinger fra arrangement som skjer på Nordfjordeid. Det kan være sendinger fra kommunestyremøter, eller lokale arrangement som Eidadagane, Båtmessa, eller større sportsstevner.
The Royal Trophy

The Royal Trophy er en turnering i golf for herrer mellom lag fra Europa og Asia. Turneringen ble arrangert for første gang i januar 2006 på Amata Spring Country Club i Bangkok i Thailand og har offisiell status på Europatouren, Asiatouren og Japantouren. Det asiatiske laget forener de to konkurrerende lagene fra Dynasty Cup, som spilles mellom Japan og resten av Asia. Lag på åtte mann spiller en serie på 16 matcher, som omfatter foursome-, fourball- og single-matcher. Det konkurreres om et trofé som er donert av kongen av Thailand.
Paul Weiner

Biografi

Han er utdannet ved Det polytekniske instittutet (elektroteknikk-avdelingen).
Han studerte jazz med professor Wiesinger i hjembyen, og etter at han emigrerte til Vest-Tyskland ved sommerskolen i Rottenburg med Dave Liebman, Richie Beirach m.fl.
Han var en av grunnlegerne av ARLUS-jazzklubb i hjembyen, og har deltatt i mange jazzzfestivaler i Romania og Tyskland.
Han var også, sammen med Puba Hromadka, grunnlegger av jazzfestivalen i Gărâna i 1999.
Blant bandene som han startet er Gratis Jazz Trio (1968- sammen med Eugen Gondi- trommer, Emil Müller- bass), Paul Weiner Jazz-Kvartett/Kvintett, Paul Weiner Trio, Grammophon, Trio Flora.
I 1975 ble han av rumenske myndigheter attestert som friutøvende kunstner (orkesterleder og pianist).
I 1970-årene hadde han mange konserter med bl. a. Ștefan Berindei og Johnny Răducanu.
Etter emigrasjon til Vest-Tyskland i 1977 har han spilt med bl. a. Jochen Brauer, Klaus Koop, Gustl Mayer, Alexander Katz og manga amerikanske musikere (Tony Horowitz - ex-Ray Charles), John Mayen m.fl.
Cotentin

Cotentin, eller Cherbourghalvøya, er ei halvøy i Normandie som danner den nordvestlege kysten av Frankrike. Den stikker ut i Den engelske kanalen mot Storbritannia. Vest for halvøya ligger Kanaløyene.
Halvøya tilhører til departementet Manche, i regionen Normandie.

Geografi

Halvøya er en del av Armoric-massivet, og ligger mellom elvemunningen til Vire og bukta Mont-Saint-Michel. Den er delt i tre deler: Neset La Hague, Cotentinpasset og dalen til elva Saire (Val-de-Saire). Halvøya utgjør mesteparten av departementet Manche.
Den største byen på halvøya er Cherbourg på nordkysten, her det går båter over Kanalen.
Andre byer og landsbyer er: Coutances, Barfleur, Saint-Lô, Bricquebec, Granville, Barneville-Carteret, Carentan og Avranches.
Vestkysten av halvøya, kjent som la Côte des Îles, ligger mot Kanaløyene, og det går ferjesamband fra Carteret og Granville til øyene - ikke bare til de britiskstyrte Kanaløyene, men også til Chauseyøyene, som er franske. Utenfor kysten til halvøya ligger mellom annet øyene Tatihou og Îles Saint-Marcouf.
Cotentin var nesten en frittstående øy en gang i tiden. Bare en liten stripe med land i opplandet Lessay knyttet halvøya til fastlandet. Takket være de såkalte à flot, en fransk betegnelse, som lå nær flomområde og åpen ved fjære og som ble bygget opp på vestkysten og i Baie des Veys på østkysten, førte til at Cotentin ble en halvøy.

Historie

Byen som i dag heter Coutances var hovedstad i Unelli, en gallisk stamme, og fikk navnet Constantia i 298 av den romerske keiseren Constantius Chlorus. Hele halvøya, på latinsk kalt pagus Constantinus, ble deretter kalt for Cotentin.
Før det ble anlagt moderne veger, var halvøya nesten utilgjengelig om vinteren etter store myrområde flømte over de lavereliggende områdene på selve neset, slik at Cotentin stundom har vært kalt ei øy opp gjennom historien.
Byen Valognes var fram til den franske revolusjonen en sosial ferieby for aristokrater, og fikk tilnavnet «Normandies svar på Versailles». Det er lite igjen av de store husene og châteaux, på grunn av kampene her under Operasjon Overlord i 1944. Det sosiale livet her har blitt skildret i romanene til Jules Barbey d'Aurevilly, som selv var fra området.
Slaget ved La Hougue fant stad i 1692 ved Saint-Vaast-la-Hougue nær Barfleur.

Kultur

Etter å ha avsluttet sitt politiske liv trakk den politiske tenkeren Alexis de Tocqueville seg tilbake til familiegodset i Tocqueville hvor han skrev mange av sine verker.
På grunn av relative isolasjon var halvøya det siste skanse for det normanniske språket, og den lokale dialekten som er kjent som cotentinais. Den normanniske poeten Côtis-Capel beskrev miljøet på halvøya mens den franskspråklige poeten Jacques Prévert dannet seg et hjem ved Omonville-la-Petite. Maleren Jean-François Millet var født på halvøya.
Den normanniskspråklige forfatteren Alfred Rossel, innfødt fra Cherbourg, komponerte mange sanger som dannet en form for regionens arv. Hans sang Sus la mé («På sjøen») er ofte sunget som en regionalpatriotisk sang.
Solgaard Skog

Solgaard Skog er en vei og industrifelt i Moss, navnet ble bestemt i 1970. Veien går to steder fra Vålerveien ved Per Gynts vei og inn til industrifeltet, hele industrifeltet kalles Solgaard Skog, samtlige industribygninger har adressen Solgaard Skog 1, 1B, 2, 3, 4, 5, 6, 7, 9, 11, 13, 15, 17, 17B, 17C, 19, 60, 71, 80, 86. 92, 98, 104, 110, 116, 120, 128, 131, 132, 134, 138, 139, 143, 144, 150. Postadressen er 1599 Moss.
Tidligere var området en del av Patterødskogen.
Principal–agent-teori

Principal–agent-teori prøver å identifisere og forklare problemer som kan oppstå mellom to, eller flere parter, når det skal gjøres en transaksjon imellom dem. Et eksempel kan være forholdet mellom arbeidsgiver og arbeidstaker, men principal–agent-teorien er relevant for en hel del ulike typer transaksjoner.
I grunnleggende mikroøkonomisk teori tas det ofte for gitt at aktørene innenfor økonomien vil klare å optimalisere sin produksjon gitt de eksterne forholdene som råder, men det sies lite om hvordan de lykkes i å allokere ressursene innad i firmaet slik at profitten maksimeres. Det er blant annet når en bryter med den ovenfornevnte forenklingen og åpner denne «sorte boksen» (firmaet) at en ser eksempler på hvordan principal–agent-problemer kan oppstå. 
Hovedingrediensene i teorien er motstridende objektiver, eller mål, og privat informasjon. Dette bygger på paradigmet om at alle aktørene innenfor økonomien handler ut ifra egeninteresser og ønsker å fremme sin egen vinning, iallfall til en viss grad. Det er klart at sosial atferd blir mer kompleks ettersom relasjoner bygges, det være seg innenfor familie, i små bedrifter eller i andre sammenhenger.
Et eksempel kan være en arbeidsgiver (principalen) som delegerer en oppgave til en arbeidstaker (agenten) hvorpå arbeidstakeren sitter med informasjon som arbeidsgiveren ikke har. Dette kan være informasjon om hvordan agenten akter å utføre oppgaven eller om kostnaden agenten har i forbindelse med arbeidet. Dette kan resultere i moralsk risiko (moral hazard) og uheldig utvalg som bidrar til økte kostnader for principalen. Det er i principalens interesse å eliminere slike agentkostnader. Derfor oppstår det gjerne en kontraktssituasjon der målet er å redusere den asymmetriske informasjonen mellom partene. Utformingen av disse kontraktene er ikke trivielt og matematikk spiller en viktig rolle i slik kontraktsoptimalisering. Det finnes, innenfor mikroøkonomien, en stor litteratur om kontraktsteori.

Full informasjon

Den enkleste modellen for kontraktsutforming er når begge parter kan obsevere hverandre fullt ut, og at det derfor ikke finnes privat informasjon. I eksempelet ovenfor vil det si at arbeidsgiveren vet hvilken innsats arbeidsgiveren vil gi til hvilken minimumskostnad. Derfor vil principalen tilby en arbeidskontrakt hvor agenten får tilstrekelig betalt for en gitt ytelse. Denne kombinasjonen mellom betaling og ytelse gir agenten akkurat den nytten som er nødvendig for at han\hun skal takke ja til arbeidskontrakten, kjent som participation constraint. Denne kontrakten er utformet slik at den maksimerer arbeidsgiverens nytte.
Hürriyet

Hürriyet («Frihet») er en av de største og mest innflytelsesrike avisene i Tyrkia. Avisen ble startet av Sedat Simavi 1. mai 1948, og ble en umiddelbar suksess. Det politiske standpunktet til avisen blir ofte regnet som sentrum-høyre og liberalkonservativt. Hürriyet blir trykket i seks tyrkiske byer og i den tyske byen Frankfurt am Main.

Eierskap

Hürriyet blir nå eid av Doğan Yayın Holding, som igjen er deleid av det tyske selskapet Axel Springer AG. Det såkalte Dogan-konsernet eier også en rekke andre tyrkiske aviser, blant dem(Milliyet, Radikal, Posta og Gözcü. Konsernet eier også Kanal D, det største private Tv-selskapet i Tyrkia.

Europeiske utgaver

Det finnes også en europeisk utgave, som er den største tyrkiskspråklige dagsavisen i Europa. Denne inneholder i tillegg fire til seks sider med spesielt fokus på Tyskland. Hürriyet publiserer også Young Hürriyet, en tyskspråklig bulletin på fire sider. Denne ble lansert i 2007 og blir levert hver fredag. Young Hürriyet prøver å sikte seg inn mot fjerde generasjon av tyrkisk ungdom i Tyskland, som snakker bedre tysk en tyrkisk.

Politisk profil

Hürriyet betegner seg selv som «liberalkonservativ» og støtter et tyrkisk medlemskap i Den europeiske union. Avisen kan også sies å støtte Kemal Atatürk og den sekulære bevegelsen i Tyrkia på tyve-tallet. På avisens forsiden er det ved siden av tittelent trykket et bilde av Atatürk med mottoet Türkiye Türklerindir (Tyrkia tilhører tyrkerne skrevet under. Avisen har tyve selvgitte retningslinjer, også kjent som «Redaksjonsprinsipper».
Hürriyets sjefredaktør frem til 2009, Ertuğrul Özkök, var en av Recep Tayyip Erdoğan og hans nåværende regjering sterkeste kritikere. Den noe mer liberale Enis Berberoğlu tok over hans stilling i tidlig 2010. Hürriyet har spalter hvor kjente journalister som Oktay Ekşi og Ahmet Hakan skriver.
Toffenprisen

Toffenprisen er en norsk forskningsformidlingspris i geologi. Den ble innstiftet i 2002 og er oppkalt etter Christoffer Oftedahl (”Toffen”) og utdeles av utdeles av Norsk geologisk forening.  Ifølge statuttene skal Toffenprisen «tjene som en æresbevisning til en geolog som gjennom foredrag, artikler eller på annen vis har bidratt vesentlig til popularisering av vitenskapelige forskning og faget mer generelt.»
Tuften

Historisk

Første bruker på Tuften er registrert i en jordebok fra 1590. Det står at "Oluff paa Toffte" leide gården av biskopen i Bergen, brukeren var altså for leilending å regne. Etter reformasjonen i 1537 ble alt bispegods overført til kongen, kongen hadde økonomiske problemer på 1660-tallet, og i 1662 ble gården en del av Svanøygodset i Sunnfjord. Etter at Svanøygodset gikk konkurs ble eiendommen auksjonert bort, i 1727 kjøpte da brukeren på bruk 1 hele gården. Bruk 2 ble videresolgt flere ganger, frem til det i 1844 ble kjøpt av brukeren.
10. desember

Navnedag

Judit, Jytte
Navnedagen skyldes den jødiske Judit omtalt i Judits bok, hun drepte den assyriske hærføreren og befridde jødene.
Dario Fo

Bakgrunn

Foreldrene var Felice Fo (1898-1987) og Pina Rota (1903-1987). Dario Fos far var stasjonsmester, amatørskuepiller og sosialist. Familie måtte flytte hyppig, idet faren ble postert til stadig nye steder i jernbanesystemet. Møte med fortellerkunsten fikk den unge Dario fra sin morfar, som var fisker og glassblåser.
Familien var engasjert i antifascistisk motstandsarbeid, og Dario hjelp faren med å smugle flyktninger og desertører over til Sveits under annen verdenskrig.
Som ung bedrev Fo maleri og utdannet seg til arkitekt. Han deltok i en amatørteatergruppe som han skrev sketsjer og farser. I Paris studerte han mime hos Jacques Lecoq og var knyttet til Piccoloteateret i Milano som skuespiller og tekstforfatter.

Forfatter

Hans gjennombrudd kom i 1953 med revyen Il dito nell'occhio. I 1958 grunnla han teaterselskapet Compagnia Fo-Rame sammen med sin kone Franca Rame. I 1968 var de del av teaterkollektivet Nuova scena som var en agitasjonsteater som var direkte knyttet til det italienske kommunistiske parti. I 1970 grunnla Fo sammen med hustruen teaterkollektivet La Comune.
Dario Fo var gjennom hele sitt virke vært en viktig og retningskapende inspirator politisk likesinnede teaterfolk som interesserer seg for politisk teater, gjennom sine samfunnskritiske og humoristiske teaterstykker.
Geminidene

Geminidene er en meteorsverm forårsaket av asteroiden 3200 Phaethon.
Dette gjør geminidene til den eneste meteorsvermen som ikke er forårsaket av en komet.
Geminidene viser seg rundt 12–14 desember hvert år.
Svermen ble først observert for 150 år siden.
Den ser ut til å komme fra stjernetegnet Tvillingene (Gemini), derav navnet. 
Meteorene fra denne svermen er saktegående. 
Svermen later til å bli mer intens for hvert år, og man har observert 120-160 meteorer i timen under optimale forhold.
Ron Forsyth

Ron Forsyth (født ?, død 21. oktober 1991) var en av grunnleggerne av det australske tegneserieforlaget FREW Publications. Forsyth var den som hadde valgt ut Fantomet for FREW Publications da selskapet starta; FREWs utgivelse av Fantomet er verdens lengste sammenhengende Fantomet-utgivelse, og er per 2006 den eneste serien FREW utgir.
Batuan qiao

Batuan qiao (pinyin: Batuan qiao) er en trebro i det autonome fylket Sanjiang for dong i Liuzhou i Guangxi i Kina. Den ble bygd i 1910 og er 50 meter lang. Den fører i to overdekte etasjer over elven Miao (Miao Jiang 苗江).
Korridoren øverst er for mennesker, den nederst for trekkdyr. 
Broen ble i 2001 oppført på Folkerepublikken Kinas liste over kulturminner.
Cluny la Sorbonne (Paris Metro)

Cluny la Sorbonne er en stasjon på metroen i Paris.
Stasjonen betjener linje 10.
Fort Frederik

Historie

Det var fra Fort Frederik 25. oktober 1776 at den første utenlandske salutten for anerkjennelse av USAs uavhengighet ble avfyrt. 
Fort Frederik var sentrum for to viktige historiske begivenheter som førte til avskaffelsen av den slavebaserte økonomien på Jomfruøyene. I 1848 gjorde slavene opprør og førte til frigivelsen av alle slavene i Dansk Vestindia. Perioden ble etterfulgt av 30 år med dårlige lønns- og arbeidsbetingelser for slavene, slik at i realiteten var de frigitte slavene fremdeles slaver av plantasjeeierne.
I 1878 ble det et nytt opprør, som satte en stopper for de dårlige arbeidskontraktene.
Fortet ble renovert og restaurert i 1976, og fikk da tilbake sitt utseende fra 1840.
The Boondock Saints II: All Saints Day

Handling

Etter at Conner, Murphy og faren deres Noah henrettet Papa Joe Jakavetta, flyktet de til Irland der de ble i åtte år. De lever et fredelig og stille liv, helt til de får beskjed om at det er blitt begått et brutalt mord på en uskyldig prest inne i en kirke i Boston. Morderen har kopiert deres ritual og har fått det til å se ut som dem gjorde det. Guttene drar tilbake til Boston for å jakte ned morderen og alle andre ondskapsfulle mennesker som fortjener å dø. På veien til USA møter de en meksikaner med navn Romeo som gjenkjenner dem som «The Boondock Saints», som velger å samarbeide med dem for nok en gang å renske opp Bostons undergrunn.